CELEX: 32013D0806
Language: sk
Date: 2013-12-17 00:00:00
Title: 2013/806/EÚ: Rozhodnutie Komisie zo 17. decembra 2013 , ktorým sa ustanovujú ekologické kritériá na udelenie environmentálnej značky EÚ pre zobrazovacie zariadenia [oznámené pod číslom C(2013) 9097]  Text s významom pre EHP

28.12.2013   
            
            
               SK
            
            
               Úradný vestník Európskej únie
            
            
               L 353/53
            
         
      ROZHODNUTIE KOMISIE
   
   zo 17. decembra 2013,
   ktorým sa ustanovujú ekologické kritériá na udelenie environmentálnej značky EÚ pre zobrazovacie zariadenia
   [oznámené pod číslom C(2013) 9097]
   (Text s významom pre EHP)
   (2013/806/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:
   
               (1)
            
            
               Podľa nariadenia (ES) č. 66/2010 sa environmentálna značka EÚ môže udeliť produktom, ktoré majú menší vplyv na životné prostredie počas celého svojho životného cyklu.
            
         
               (2)
            
            
               V nariadení Európskeho parlamentu a Rady (ES) č. 66/2010 sa stanovuje, že špecifické kritériá na udelenie environmentálnej značky EÚ sa stanovia podľa skupín produktov.
            
         
               (3)
            
            
               Cieľom týchto kritérií je najmä podporovať produkty, ktoré majú počas svojho životného cyklu menší vplyv na životné prostredie, efektívne využívajú zdroje vrátane energie a obsahujú iba obmedzené množstvo nebezpečných látok. Keďže hlavným vplyvom zobrazovacích zariadení na životné prostredie v priebehu ich životného cyklu je spotreba papiera, energie a používanie nebezpečných látok, mali by sa podporovať produkty so zlepšenými parametrami v týchto aspektoch. Preto je vhodné stanoviť kritériá na udelenie environmentálnej značky EÚ pre skupinu produktov „zobrazovacie zariadenia“.
            
         
               (4)
            
            
               Kritériá na udelenie environmentálnej značky EÚ budú dopĺňať požiadavky na ekodizajn zobrazovacích zariadení uvádzaných na trh EÚ stanovené v samoregulačnom opatrení, na ktorom sa v zmysle smernice Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (2) dohodli zástupcovia tohto odvetvia. Uvedené samoregulačné opatrenie uznala Európska komisia vo svojej správe Európskemu parlamentu a Rade o dobrovoľnej schéme pre ekodizajn zobrazovacích zariadení (3).
            
         
               (5)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,
            
         PRIJALA TOTO ROZHODNUTIE:
   Článok 1
   1.   Skupina produktov „zobrazovacie zariadenia“ zahŕňa produkty, ktoré sa uvádzajú na trh ako produkty používané v kanceláriách alebo domácnostiach, prípadne na oboch miestach a ich produktom sú tlačené zobrazenia v podobe papierových dokumentov alebo fotografií získaných jedným alebo oboma z týchto postupov:
   
               a)
            
            
               ako digitálny obraz zo sieťového rozhrania alebo rozhrania karty;
            
         
               b)
            
            
               ako tlačený dokument získaný procesom kopírovania.
            
         Zobrazovacie zariadenia s prídavnou funkciou vytvorenia digitálneho obrazu z tlačeného dokumentu skenovaním spadajú do vymedzenia skupiny produktov v tomto rozhodnutí. Toto rozhodnutie sa vzťahuje na produkty, ktoré sa uvádzajú na trh ako tlačiarne, kopírovacie stroje a multifunkčné zariadenia.
   2.   Faxy, profesionálne digitálne kopírovacie stroje, frankovacie prístroje a skenery sú vylúčené z vymedzenia skupiny produktov v tomto rozhodnutí.
   3.   Z vymedzenia skupiny produktov v tomto rozhodnutí sú vylúčené aj produkty väčších rozmerov, ktoré nie sú bežnou súčasťou domáceho alebo kancelárskeho vybavenia, za predpokladu, že spĺňajú jednu z týchto technických špecifikácií:
   
               a)
            
            
               produkty so štandardným čierno-bielym formátom s maximálnou rýchlosťou tlače viac ako 66 strán formátu A4 za minútu;
            
         
               b)
            
            
               produkty so štandardným farebným formátom s maximálnou rýchlosťou tlače viac ako 51 strán formátu A4 za minútu;
            
         
               c)
            
            
               konštruované na formáty A2 a väčšie alebo
            
         
               d)
            
            
               produkty uvádzané na trh ako súradnicové zapisovače (plotery),
            
         pričom rýchlosť sa zaokrúhli na najbližšie celé číslo.
   Článok 2
   Na účely tohto rozhodnutia sa uplatňuje toto vymedzenie pojmov:
   
               1.
            
            
               „tlačiareň“ je komerčne dostupný zobrazovací produkt, ktorý slúži ako výstupné zariadenie na kópie v podobe tlačených dokumentov a je schopný prijímať informácie z jediného počítača alebo viacerých počítačov v sieti alebo z iných vstupných zariadení a ktorý možno napájať buď z elektrickej zásuvky, alebo z dátového či sieťového pripojenia;
            
         
               2.
            
            
               „kopírovací stroj“ je komerčne dostupný zobrazovací produkt, ktorého jedinou funkciou je výroba kópií z originálnej predlohy v podobe tlačeného dokumentu a ktorý možno napájať buď z elektrickej zásuvky, alebo z dátového či sieťového pripojenia;
            
         
               3.
            
            
               „multifunkčné zariadenie“ je komerčne dostupný zobrazovací produkt, ktorý je fyzicky integrovaným zariadením alebo kombináciou funkčne integrovaných komponentov a je schopný vykonávať najmenej dve zo základných funkcií, ktorými sú: kopírovanie, tlačenie, skenovanie a faxovanie, možno ho napájať buď z elektrickej zásuvky, alebo z dátového či sieťového pripojenia, pričom funkčnosť získanej kópie je iná ako v prípade príležitostného kopírovania jednotlivých hárkov, ktoré ponúkajú faxy;
            
         
               4.
            
            
               „obaly“ sú všetky produkty z ľubovoľného materiálu a ľubovoľného druhu, ktoré výrobca používa na balenie, ochranu, manipuláciu, dodávku a prezentáciu tovaru určeného spotrebiteľovi;
            
         
               5.
            
            
               „recyklovanie“ je každá činnosť zhodnocovania, ktorou sa odpad opätovne spracuje na produkty, materiály alebo látky určené na pôvodný účel alebo iné účely, zahŕňa aj opätovné spracovanie organického materiálu, ale nezahŕňa energetické zhodnocovanie a opätovné spracovanie na materiály, ktoré sa majú použiť ako palivo alebo na činnosti spätného zasypávania;
            
         
               6.
            
            
               „opätovné použitie“ je každá činnosť, pri ktorej sa produkty alebo časť produktov, ktoré nie sú odpadom, znova použijú na ten istý účel, na aký boli určené;
            
         
               7.
            
            
               „opätovne použitý obsah (produktu)“ je obsah produktu, ktorý prešiel procesom opätovného použitia;
            
         
               8.
            
            
               „zariadenia zabraňujúce opätovnému použitiu kazety s náplňou“ sú zariadenia montované na kazetu alebo vložené do softvéru/hardvéru, ktorý zabezpečuje funkčnosť kazety, ktoré nedovoľujú priame opätovné použitie kazety;
            
         
               9.
            
            
               „náhradný diel“ je vymeniteľná časť, ktorá je uložená v sklade a používa sa na opravu alebo výmenu nefunkčných častí;
            
         
               10.
            
            
               „spotrebný materiál“ sú všetky produkty s výnimkou elektrickej energie, ktoré sa rovnako predávajú nezávisle od hlavného zobrazovacieho zariadenia a ktoré sú potrebné na prevádzku zariadenia;
            
         
               11.
            
            
               „sieťové zariadenie“ je zariadenie, ktoré možno pripojiť do siete a ktoré má jeden alebo viac sieťových portov;
            
         
               12.
            
            
               „sieťový port“ je drôtové alebo bezdrôtové fyzické rozhranie sieťového pripojenia nachádzajúce sa na zariadení, prostredníctvom ktorého možno zariadenie diaľkovo aktivovať;
            
         
               13.
            
            
               „sieťové zariadenie s vysokou sieťovou dostupnosťou“ (zariadenie HiNA) je zariadenie, ktorého hlavná funkcia, resp. funkcie sú jedna alebo viaceré z týchto funkcií: smerovač (router), sieťový prepínač, prístupový bod bezdrôtovej siete, rozbočovač (hub), modem, VoIP telefón, videotelefón;
            
         
               14.
            
            
               „veľkoformátové tlačiarske zariadenie“ je tlačiarske zariadenie určené na tlač na médiá vo formáte A2 a väčšie, ako aj zariadenie určené na spracovanie médií nepretržitej formy so šírkou 406 mm alebo väčšou.
            
         Článok 3
   Kritériá na udelenie environmentálnej značky EÚ podľa nariadenia (ES) č. 66/2010 na produkt, ktorý patrí do skupiny produktov „zobrazovacie zariadenia“ vymedzenej v článku 1 tohto rozhodnutia, ako aj súvisiace požiadavky na posudzovanie a overovanie sú uvedené v prílohe k tomuto rozhodnutiu.
   Článok 4
   Kritériá a súvisiace požiadavky na posudzovanie stanovené v prílohe sú platné na obdobie štyroch rokov od dátumu prijatia tohto rozhodnutia.
   Článok 5
   Na administratívne účely sa skupine produktov „zobrazovacie zariadenia“ priraďuje číselný kód „43“.
   Článok 6
   Toto rozhodnutie je určené členským štátom.
   
      V Bruseli 17. decembra 2013
      
         
            Za Komisiu
         
         Janez POTOČNIK
         
         
            člen Komisie
         
      
   
   
      (1)  Ú. v. EÚ L 27, 30.1.2010, s. 1.
   
      (2)  Ú. v. EÚ L 285, 31.10.2009, s. 10.
   
      (3)  COM(2013) 23 final.
   
      PRÍLOHA
      
         KRITÉRIÁ NA UDELENIE ENVIRONMENTÁLNEJ ZNAČKY EÚ A POŽIADAVKY NA POSUDZOVANIE A OVEROVANIE
      
      Kritériá na udelenie environmentálnej značky EÚ pre zobrazovacie zariadenia:
      
                   
               
               
                  ZAOBCHÁDZANIE S PAPIEROM
                  
                              1.
                           
                           
                              Dostupnosť voľby tlače viacerých strán na jednu stranu
                           
                        
                              2.
                           
                           
                              Obojstranná tlač
                           
                        
                              3.
                           
                           
                              Využitie recyklovaného papiera
                           
                        
            
                   
               
               
                  ENERGETICKÁ ÚČINNOSŤ
                  
                              4.
                           
                           
                              Energetická účinnosť
                           
                        
            
                   
               
               
                  EMISIE VNÚTORNÉHO VZDUCHU
                  
                              5.
                           
                           
                              Obmedzenie emisií vnútorného vzduchu
                           
                        
            
                   
               
               
                  EMISIE HLUKU
                  
                              6.
                           
                           
                              Emisie hluku
                           
                        
            
                   
               
               
                  LÁTKY A ZMESI V ZOBRAZOVACÍCH ZARIADENIACH
                  
                              7.
                           
                           
                              Látky a zmesi, ktorých použitie je vylúčené alebo obmedzené
                              
                                          a)
                                       
                                       
                                          Nebezpečné látky a zmesi
                                       
                                    
                                          b)
                                       
                                       
                                          Látky uvedené v súlade s článkom 59 ods. 1 nariadenia (ES) č. 1907/2006
                                       
                                    
                        
                              8.
                           
                           
                              Ortuť v zdrojoch svetla
                           
                        
            
                   
               
               
                  OPÄTOVNÉ POUŽITIE, RECYKLÁCIA A ZAOBCHÁDZANIE PO UKONČENÍ ŽIVOTNOSTI
                  
                              9.
                           
                           
                              Konštrukčné riešenie demontáže
                           
                        
            
                   
               
               
                  ATRAMENTOVÉ NÁPLNE A TONERY AKO SPOTREBNÝ MATERIÁL
                  
                              10.
                           
                           
                              Konštrukčné riešenie recyklácie a/alebo opätovného použitia tonerov a/alebo kaziet s atramentovou náplňou
                           
                        
                              11.
                           
                           
                              Požiadavka spätného odberu toneru a/alebo kazety s atramentovou náplňou
                           
                        
                              12.
                           
                           
                              Látky v kazetách s atramentovou náplňou a v toneroch
                           
                        
            
                   
               
               
                  INÉ KRITÉRIÁ
                  
                              13.
                           
                           
                              Obaly
                           
                        
                              14.
                           
                           
                              Záruka, garancia opráv a dodania náhradných dielov
                           
                        
                              15.
                           
                           
                              Informácie pre používateľa
                           
                        
                              16.
                           
                           
                              Informácie uvádzané na environmentálnej značke EÚ
                           
                        
            Špecifické požiadavky na posudzovanie a overovanie sú uvedené v rámci jednotlivých kritérií.
      Všetky zobrazovacie zariadenia žiadajúce o udelenie environmentálnej značky EÚ musia spĺňať stanovené kritériá. Ak sa od žiadateľa vyžaduje, aby predložil vyhlásenia, dokumentáciu, analýzy, protokoly o skúškach alebo iný dôkazový materiál potvrdzujúci súlad s kritériami, tieto dokumenty môžu pochádzať od žiadateľa a/alebo jeho dodávateľa(-ov) a/alebo ich dodávateľa(-ov).
      V prípade potreby možno použiť iné skúšobné metódy, ako sú metódy uvedené pre každé kritérium, ak príslušný orgán posudzujúci žiadosť uzná ich rovnocennosť.
      Ak je to možné, skúšky sa vykonávajú v laboratóriách, ktoré spĺňajú všeobecné požiadavky európskej normy EN ISO 17025 alebo rovnocennej normy.
      V prípade potreby môžu príslušné orgány vyžadovať sprievodnú dokumentáciu a vykonať nezávislé overovanie.
      ZAOBCHÁDZANIE S PAPIEROM
      
         Kritérium 1:   Dostupnosť voľby tlače viacerých strán na jednu stranu
      
      Zobrazovacie zariadenie má ponúkať ako bežnú funkciu možnosť tlačiť alebo kopírovať 2 alebo viac strán dokumentu na jeden hárok papiera v prípade, že je produkt ovládaný pôvodným softvérom výrobcu.
      
         Posudzovanie a overovanie: Žiadateľ predkladá príslušnému orgánu, ktorý značku udeľuje, vyhlásenie o tom, že produkt spĺňa tieto požiadavky, vrátane vysvetlenia, akým spôsobom môžu používatelia použiť funkciu tlače 2 alebo viacerých strán na jeden hárok papiera.
      
         Kritérium 2:   Obojstranná tlač
      
      Zobrazovacie zariadenie, ktorého maximálna prevádzková rýchlosť pri monochromatickej tlači alebo kopírovaní na papier formátu A4 je 19 strán za minútu, príp. vyššia, má byť vybavené automatickou jednotkou obojstrannej tlače/kópie.
      Funkcia obojstrannej tlače alebo kopírovania je v originálnom softvéri výrobcu nastavená ako predvolená funkcia. V prípade zariadení, ktoré prijímajú príkazy na tlač z počítača, by mal výrobca sformulovať a na počítačovej obrazovke používateľa zobraziť správu pri zmene predvoleného nastavenia na jednostrannú tlač. V obsahu tejto správy by mala byť zdôraznená skutočnosť, že režim jednostrannej tlače zaťaží životné prostredie preukázateľne viac ako obojstranná tlač.
      
         Posudzovanie a overovanie: Žiadateľ predkladá príslušnému orgánu, ktorý značku udeľuje, vyhlásenie o tom, že produkt spĺňa tieto požiadavky, vrátane uvedenia rýchlosti monochromatickej tlače a vysvetlenia toho, aká správa a kedy a kde sa zobrazí používateľom zariadení, ktoré prijímajú príkazy na tlač z počítača.
      
         Kritérium 3:   Využitie recyklovaného papiera
      
      Zobrazovacie zariadenie má byť schopné pracovať s recyklovaným papierom vyrobeným zo 100 % recyklovaného papiera, ktorý spĺňa požiadavky normy EN 12281:2002.
      
         Posudzovanie a overovanie: Žiadateľ predkladá príslušnému orgánu, ktorý značku udeľuje, vyhlásenie o tom, že produkt spĺňa tieto požiadavky.
      
         Kritérium 4:   Energetická účinnosť
      
      
                  a)
               
               
                  Spotreba energie produktu musí spĺňať požiadavky na energetickú účinnosť podľa kritérií Energy Star v.2.0 (1) pre zobrazovacie zariadenia.
               
            
                  b)
               
               
                  Spotreba elektrickej energie v stave pohotovosti pri zapojení v sieti:
                  
                              i)
                           
                           
                              spotreba elektrickej energie zariadenia s funkciou HiNA v stave pohotovosti pri zapojení v sieti, do ktorého sa zariadenie prepína prostredníctvom funkcie riadenia výkonu alebo podobnej funkcie, nesmie prekročiť 3,00 W;
                           
                        
                              ii)
                           
                           
                              spotreba elektrickej energie iného sieťového zariadenia v stave pohotovosti pri zapojení v sieti, do ktorého sa zariadenie prepína prostredníctvom funkcie riadenia výkonu alebo podobnej funkcie, nesmie prekročiť 1,50 W;
                           
                        
                              iii)
                           
                           
                              sieťové zariadenie, ktoré má jeden alebo viac režimov pohotovosti, musí spĺňať požiadavky na tento režim, resp. režimy pohotovosti, keď sú odpojené všetky sieťové porty, alebo v prípade bezdrôtových sieťových portov, keď sú všetky sieťové porty deaktivované;
                           
                        
                              iv)
                           
                           
                              limity spotreby energie uvádzané v bodoch i) a ii) sa nevzťahujú na veľkoformátové tlačiarske zariadenie ani na tlačiarske zariadenie so zdrojom elektrickej energie, ktorého menovitý príkon je vyšší ako 750 W.
                           
                        
            
         Posudzovanie a overovanie:
      
      Pokiaľ ide o písmeno a): Žiadateľ predkladá príslušným orgánom vyhlásenie o zhode s požiadavkami na energetickú účinnosť stanovenými podľa kritérií Energy Star v.2.0, ako aj protokol o skúške s výsledkami skúšky energetickej účinnosti vykonanej spôsobmi uvedenými v kritériách Energy Star. Produkty označené značkou Energy Star v.2.0 sa považujú za produkty, ktoré spĺňajú požiadavky v rámci tohto kritéria, pričom žiadateľ predkladá kópiu registračného formulára Energy Star.
      Pokiaľ ide o písmeno b): Žiadateľ predkladá príslušným orgánom vyhlásenie o tom, že produkt spĺňa dané kritériá, ako aj protokol o skúške, v ktorom sa uvádza spotreba energie v stave pohotovosti pri zapojení v sieti.
      EMISIE VNÚTORNÉHO VZDUCHU
      
         Kritérium 5:   Obmedzenie emisií vnútorného vzduchu
      
      Vo fáze používania nesmie produkt emitovať látky znečisťujúce ovzdušie uvedené v tabuľke 1 v množstvách prekračujúcich najvyšší povolený limit emisií:
      
         Tabuľka 1
      
      
         Najvyšší povolený limit emisií látok znečisťujúcich ovzdušie
      
      
                  Najvyšší povolený limit emisií v mg/h
               
            
                   
               
               
                  Monochromatická tlač
               
               
                  Farebná tlač
               
            
                  Pohotovostný režim
               
               
                   
               
               
                  
                              1
                           
                           
                              (stolové produkty)
                           
                        
               
                  
                              1
                           
                           
                              (stolové produkty)
                           
                        
            
                  TVOC (suma celkových prchavých organických zlúčenín) (3)
                  
               
               
                  
                              2
                           
                           
                              (zariadenia pevne pripevnené k podlahe s objemom > 250 litrov)
                           
                        
               
                  
                              2
                           
                           
                              (zariadenia pevne pripevnené k podlahe s objemom > 250 litrov)
                           
                        
            
                  Režim tlače (režim pohotovosti a režim tlače spolu)
               
               
                  TVOC (3)
                  
               
               
                  10
               
               
                  18
               
            
                  benzén
               
               
                  < 0,05
               
               
                  < 0,05
               
            
                  styrén
               
               
                  1,0
               
               
                  1,8
               
            
                  neidentifikované samostatné VOC (prchavé organické chemické) látky (3)
                  
               
               
                  0,9
               
               
                  0,9
               
            
                  ozón (2)
                  
               
               
                  1,5
               
               
                  3,0
               
            
                  prach (2)
                  
               
               
                  4,0
               
               
                  4,0
               
            Všetky najvyššie povolené limity emisií stanovené v tabuľke 1 sa merajú v súlade s požiadavkami opísanými v kritériách Blue Angel Ral UZ 171 z júla 2012 (4).
      
         Posudzovanie a overovanie: Žiadateľ predkladá príslušnému orgánu protokol o skúške s výsledkami emisnej skúšky vykonanej metódami stanovenými v kritériách Blue Angel Ral UZ 171 z júla 2012. Skúšobné laboratórium, ktoré skúšky vykonáva, musí byť akreditované podľa normy EN ISO/IEC 17025. Žiadateľ priloží kópiu platnej akreditácie skúšobného laboratória.
      EMISIE HLUKU
      
         Kritérium 6:   Emisie hluku
      
      Emisie hluku sa určujú v dB podľa hladiny akustického výkonu hodnotenej váhovým filtrom A v závislosti od rýchlosti tlače za minútu s presnosťou na jedno desatinné miesto (alebo filtrom B s presnosťou na dve desatinné miesta).
      Uvádzaná hladina akustického výkonu hodnoteného váhovým filtrom A pri danom produkte 
            LWAd
            
          nesmie počas prevádzky prekročiť tieto najvyššie hodnoty:
      
                  a)
               
               
                  v prípade monochromatickej tlače – najvyššia hodnota hladiny akustického výkonu hodnoteného váhovým filtrom A 
                        LWAd,lim,bw
                        
                      sa stanoví v závislosti od prevádzkovej rýchlosti Sbw
                      udávanej s presnosťou na jedno desatinné miesto podľa tohto vzorca:
                  
                     
                        LWAd,lim,bw
                        
                      = najvyššia hodnota hladiny akustického výkonu hodnoteného váhovým filtrom A v prípade monochromatických výtlačkov uvádzaná v dB;
               
            
                  b)
               
               
                  v prípade farebnej tlače – najvyššia hodnota hladiny akustického výkonu hodnoteného váhovým filtrom A 
                        LWAd,lim,bw
                        
                      sa stanoví v závislosti od prevádzkovej rýchlosti Sco udávanej s presnosťou na jedno desatinné miesto podľa tohto vzorca:
                  
                     
                        LWAd,lim,co
                        
                      = najvyššia hodnota hladiny akustického výkonu hodnoteného váhovým filtrom A v prípade farebných výtlačkov uvádzaná v dB;
               
            
                  c)
               
               
                  okrem toho v prípade tak monochromatickej, ako aj farebnej tlače – najvyššia hodnota hladiny akustického výkonu hodnoteného váhovým filtrom A 
                        LWAd,lim,bw
                        
                      a 
                        LWAd,lim,co
                        
                      nesmie prekročiť horný hraničný limit 75,0 dB:
                  
            V prípade sériových elektrofotografických farebných zariadení s Sco ≤ 0,5 Sbw
          sa určí a uvedie hladina akustického výkonu. Na účely posudzovania sa berie do úvahy výlučne zhoda s 
            LWAd,lim,bw
            
          v prípade monochromatických výtlačkov s rýchlosťou tlače Sbw
         .
      
         Posudzovanie a overovanie: Žiadateľ preukáže súlad s požiadavkami kritérií a predkladá protokol o skúške s výsledkami akustického výkonu hodnoteného váhovým filtrom A podľa metód uvedených v norme ISO 7779, 3. vydanie (2010). Skúšobné laboratórium, ktoré skúšky vykonáva, musí byť akreditované v súlade s normou EN ISO/IEC 17025, ako aj s normou ISO 7779 v prípade akustických meraní. Žiadateľ priloží kópiu platnej akreditácie skúšobného laboratória.
      LÁTKY A ZMESI V ZOBRAZOVACÍCH ZARIADENIACH
      
         Kritérium 7:   Látky a zmesi, ktorých použitie je vylúčené alebo obmedzené
      
      a)   Nebezpečné látky a zmesi
      Podľa článku 6 ods. 6 nariadenia (ES) č. 66/2010 nemožno environmentálnu značku EÚ udeliť žiadnemu produktu ani jeho článku, ako sú vymedzené v článku 3 ods. 3 nariadenia Európskeho parlamentu a Rady (ES) č. 1907/2006 (5), ani žiadnej jeho homogénnej časti, ktorá obsahuje látky spĺňajúce kritériá klasifikácie medzi látky, na ktoré sa vzťahujú výstražné upozornenia alebo označenie špecifického rizika uvedené v tabuľke 2 v súlade s nariadením Európskeho parlamentu a Rady (ES) č. 1272/2008 (6) alebo smernicou Rady 67/548/ES (7), alebo látky uvedené v článku 57 nariadenia (ES) č. 1907/2006. Ak sa hraničná hodnota na klasifikáciu látky alebo zmesi do triedy nebezpečnosti líši od hodnoty na zatriedenie medzi látky, na ktoré sa vzťahuje označenie špecifického rizika, hraničná hodnota triedy nebezpečnosti má prednosť. Označenie špecifického rizika uvedené v tabuľke 2 sa všeobecne vzťahuje na látky. Ak však nemožno získať informácie o látkach, uplatňujú sa pravidlá klasifikácie vzťahujúce sa na zmesi. Z kritéria 7 písm. a) sú vyňaté látky alebo zmesi, ktoré pri spracovaní menia svoje vlastnosti a v dôsledku toho prestanú byť biologicky dostupné alebo sa chemicky zmenia takým spôsobom, že pôvodne identifikované riziko už viac neexistuje.
      
         Tabuľka 2
      
      
         Zoznam výstražných upozornení a označenie špecifického rizika
      
      
                  Výstražné upozornenie
               
               
                  Riziková veta
               
            
                  H300 Smrteľný po požití
               
               
                  R28
               
            
                  H301 Toxický po požití
               
               
                  R25
               
            
                  H304 Môže byť smrteľný po požití a vniknutí do dýchacích ciest
               
               
                  R65
               
            
                  H310 Smrteľný pri kontakte s pokožkou
               
               
                  R27
               
            
                  H311 Toxický pri kontakte s pokožkou
               
               
                  R24
               
            
                  H330 Smrteľný pri vdýchnutí
               
               
                  R23/26
               
            
                  H331 Toxický pri vdýchnutí
               
               
                  R23
               
            
                  H340 Môže spôsobovať genetické poškodenie
               
               
                  R46
               
            
                  H341 Podozrivý, že spôsobuje genetické poškodenie
               
               
                  R68
               
            
                  H350 Môže spôsobiť rakovinu
               
               
                  R45
               
            
                  H350i Vdychovanie môže spôsobiť rakovinu
               
               
                  R49
               
            
                  H351 Podozrenie, že spôsobuje rakovinu
               
               
                  R40
               
            
                  H360F Môže poškodiť plodnosť
               
               
                  R60
               
            
                  H360D Môže poškodiť nenarodené dieťa
               
               
                  R61
               
            
                  H360FD Môže poškodiť plodnosť. Môže poškodiť nenarodené dieťa.
               
               
                  R60, R61, R60-61
               
            
                  H360Fd Môže poškodiť plodnosť. Podozrenie z poškodzovania nenarodeného dieťaťa
               
               
                  R60-63
               
            
                  H360Df Môže poškodiť nenarodené dieťa. Podozrenie z poškodzovania plodnosti
               
               
                  R61-62
               
            
                  H361f Podozrenie z poškodzovania plodnosti
               
               
                  R62
               
            
                  H361d Podozrenie z poškodzovania nenarodeného dieťaťa
               
               
                  R63
               
            
                  H361fd Podozrenie z poškodzovania plodnosti. Podozrenie z poškodzovania nenarodeného dieťaťa
               
               
                  R62-63
               
            
                  H362 Môže spôsobiť poškodenie u dojčených detí
               
               
                  R64
               
            
                  H370 Spôsobuje poškodenie orgánov
               
               
                  R39/23/24/25/26/27/28
               
            
                  H371 Môže spôsobiť poškodenie orgánov
               
               
                  R68/20/21/22
               
            
                  H372 Spôsobuje poškodenie orgánov pri dlhšej alebo opakovanej expozícii
               
               
                  R48/25/24/23
               
            
                  H373 Môže spôsobiť poškodenie orgánov pri dlhšej alebo opakovanej expozícii
               
               
                  R48/20/21/22
               
            
                  H400 Veľmi toxický pre vodné organizmy
               
               
                  R50
               
            
                  H410 Veľmi toxický pre vodné organizmy, s dlhodobými účinkami
               
               
                  R50-53
               
            
                  H411 Toxický pre vodné organizmy, s dlhodobými účinkami
               
               
                  R51-53
               
            
                  H412 Škodlivý pre vodné organizmy, s dlhodobými účinkami
               
               
                  R52-53
               
            
                  H413 Môže mať dlhodobé škodlivé účinky na vodné organizmy
               
               
                  R53
               
            
                  EUH059 Nebezpečný pre ozónovú vrstvu
               
               
                  R59
               
            
                  EUH029 Pri kontakte s vodou uvoľňuje toxický plyn
               
               
                  R29
               
            
                  EUH031 Pri kontakte s kyselinami uvoľňuje toxický plyn
               
               
                  R31
               
            
                  EUH032 Pri kontakte s kyselinami uvoľňuje veľmi toxický plyn
               
               
                  R32
               
            
                  EUH070 Toxický pri kontakte s očami
               
               
                  R39-41
               
            Koncentračné limity látok alebo zmesí, ktorým môžu byť alebo boli priradené výstražné upozornenia alebo označenia špecifického rizika uvedené v tabuľke 2 a ktoré spĺňajú kritériá klasifikácie do tried alebo kategórií nebezpečnosti a látok, ktoré spĺňajú kritériá článku 57 písm. a), b) alebo c) nariadenia (ES) č. 1907/2006, nesmú prekročiť všeobecné ani špecifické koncentračné limity podľa článku 10 nariadenia (ES) č. 1272/2008. Ak sú stanovené špecifické koncentračné limity, uprednostňujú sa pred všeobecnými.
      Koncentračné limity pre látky spĺňajúce kritériá stanovené v článku 57 písm. d), e) alebo f) nariadenia (ES) č. 1907/2006 nesmú prekročiť 0,1 hmotnostného percenta.
      Konečný produkt nesmie byť označený výstražným upozornením.
      V prípade zobrazovacích zariadení sa na látky/komponenty uvedené v tabuľke 3 nevzťahuje povinnosť uvedená v článku 6 ods. 6 nariadenia (ES) č. 66/2010 v dôsledku uplatnenia článku 6 ods. 7 predmetného nariadenia.
      
         Tabuľka 3
      
      
         Oslobodené látky/komponenty
      
      
                  Produkty s hmotnosťou nižšou než 25 g
               
               
                  všetky výstražné upozornenia a označenia špecifického rizika
               
            
                  Homogénna časť komplexného produktu s hmotnosťou nižšou než 25 g
               
               
                  všetky výstražné upozornenia a označenia špecifického rizika
               
            
                  Atramenty, tonery a kazety s náplňou
               
               
                  všetky výstražné upozornenia a označenia špecifického rizika
               
            
                  Nikel v nehrdzavejúcej oceli všetkých druhov s výnimkou tých s vysokým obsahom síry (S > 0,1 %)
               
               
                   
               
            
                  2-(2H-benzotriazol-2-yl)-4-(1,1,3,3-tetrametylbutyl)fenol, č. CAS 3147-75-9
               
               
                   
               
            
                  trifenylfosfán, č. CAS 603-35-0
               
               
                   
               
            
                  tetrafenyl-[4,4’-(propán-1,2-diyl)
                  difenyl]-bifosfát (BDP) č. CAS 5945-33-5 a č. CAS 181028-79-5, ak sa používa v čistej forme, a nie v technickej kvalite, ktorá sa rovná 90 % BDP alebo je nižšia
               
               
                   
               
            
         Posudzovanie a overovanie: Žiadateľ v prípade každého predmetu alebo produktu, alebo jeho homogénnej časti predkladá vyhlásenie o súlade s kritériom 7 písm. a) spolu s príslušnou dokumentáciou, akou je napríklad vyhlásenie o splnení kritéria podpísané dodávateľmi o tom, že látky alebo materiály nie sú zaradené do žiadnej z tried nebezpečnosti súvisiacich s výstražnými upozorneniami uvedenými v tabuľke 2 v súlade s nariadením (ES) č. 1272/2008, pokiaľ toto možno stanoviť aspoň na základe informácií, ktoré spĺňajú požiadavky uvedené v prílohe VII k nariadeniu (ES) č. 1907/2006. Toto vyhlásenie podloží súhrnnými informáciami o príslušných charakteristikách, s ktorými súvisia výstražné upozornenia uvedené v tabuľke 2, s podrobnosťami zodpovedajúcimi vymedzeniu v oddieloch 10, 11 a 12 prílohy II k nariadeniu (ES) č. 1907/2006.
      Informácie o skutočných vlastnostiach látok sa môžu získať aj inak než skúškami, napríklad použitím alternatívnych postupov, akými sú metódy in vitro, kvantitatívnych modelov vzťahov medzi štruktúrou a aktivitou alebo pomocou zoskupovania látok a použitia prevzatých údajov (tzv. read-across) v súlade s prílohou XI k nariadeniu (ES) č. 1907/2006. Vzájomná výmena relevantných údajov v celom dodávateľskom reťazci je vysoko žiaduca.
      Poskytnuté informácie sa týkajú foriem alebo fyzikálnych skupenstiev látok alebo zmesí, ktoré sa použijú v konečnom produkte.
      Pri látkach uvedených v prílohách IV a V k nariadeniu (ES) č. 1907/2006, na ktoré sa na základe článku 2 ods. 7 písm. a) a b) uvedeného nariadenia nevzťahuje povinnosť registrácie, je na splnenie kritéria 7 písm. a) postačujúce vyhlásenie žiadateľa.
      b)   Látky uvedené v súlade s článkom 59 ods. 1 nariadenia (ES) č. 1907/2006
      Žiadna výnimka zo zákazu stanoveného v článku 6 ods. 6 nariadenia (ES) č. 66/2010 sa neudelí látkam, ktoré boli identifikované ako látky vzbudzujúce veľmi veľké obavy a sú uvedené v zozname stanovenom v článku 59 ods. 1 nariadenia (ES) č. 1907/2006 (8) a ktoré sa nachádzajú v zmesiach, v produkte alebo v ktorejkoľvek homogénnej časti komplexného produktu v koncentráciách vyšších ako 0,1 %. Špecifické koncentračné limity stanovené v súlade s článkom 10 nariadenia (ES) č. 1272/2008 sa uplatňujú v prípade, že je koncentrácia nižšia ako 0,1 %.
      
         Posudzovanie a overovanie: Smerodajný je platný zoznam látok identifikovaných ako látky vzbudzujúce veľmi veľké obavy v deň podania žiadosti. Žiadateľ preukáže splnenie kritérií vyhlásením o splnení kritéria 7 písm. b) spolu so súvisiacou dokumentáciou vrátane vyhlásení o splnení kritéria podpísaných dodávateľmi materiálov a kópií príslušných kariet bezpečnostných údajov pre látky alebo zmesi v súlade s prílohou II k nariadeniu (ES) č. 1907/2006 pre látky alebo zmesi. Koncentračné limity sa uvádzajú v kartách bezpečnostných údajov v súlade s článkom 31 nariadenia (ES) č. 1907/2006 pre látky a zmesi.
      
         Kritérium 8:   Ortuť v zdrojoch svetla
      
      Ortuť alebo jej zlúčeniny sa nesmú úmyselne pridávať do zdrojov svetla používaných v zobrazovacích zariadeniach.
      
         Posudzovanie a overovanie: Žiadateľ predkladá príslušnému orgánu vyhlásenie o tom, že zdroje svetla v produkte neobsahujú viac ako 0,1 mg ortuti ani jej zlúčenín na žiarivku. Žiadateľ poskytne aj stručný opis použitého systému osvetlenia.
      OPÄTOVNÉ POUŽITIE, RECYKLÁCIA A ZAOBCHÁDZANIE PO UKONČENÍ ŽIVOTNOSTI
      
         Kritérium 9:   Konštrukčné riešenie demontáže
      
      Výrobca preukáže, že demontáž zobrazovacieho zariadenia môže ľahko vykonať vyškolený personál s použitím obvykle dostupných nástrojov na účely opráv a výmen opotrebovaných súčiastok, modernizácie starších alebo zastaraných častí a oddelenia súčiastok od materiálu a nakoniec na účely recyklácie alebo opätovného použitia.
      
         Posudzovanie a overovanie: Žiadateľ predkladá správu spolu so žiadosťou s podrobným opisom demontáže zobrazovacieho zariadenia. Jej súčasťou je nákres rozloženého produktu v písomnej alebo digitálnej podobe, na ktorom sú označené hlavné komponenty, ako aj identifikovanie všetkých nebezpečných látok v nich.
      ATRAMENTOVÉ NÁPLNE A TONERY AKO SPOTREBNÝ MATERIÁL
      
         Kritérium 10:   Konštrukčné riešenie recyklácie a/alebo opätovného použitia tonerov a/alebo kaziet s atramentovou náplňou
      
      Produkty musia fungovať aj s repasovaným tonerom a/alebo kazetami s atramentovou náplňou.
      Produkty musia byť konštrukčne riešené tak, aby sa zohľadnila možnosť opätovného použitia toneru a/alebo kazety s atramentovou náplňou.
      Konštrukčným riešením kazety, ktorú pôvodný výrobca zariadenia (OEM – Original Equipment Manufacturer) odporúča použiť v produkte, sa podporuje jej trvanlivosť. Zariadenia a postupy, ktoré nedovoľujú opätovné použitie (niekedy sa nazývajú aj zariadenia/postupy zabraňujúce opätovnému použitiu), sa nesmú v produkte používať ani tvoriť jeho súčasť. Táto požiadavka sa nevzťahuje na zobrazovacie zariadenia, ktoré nepoužívajú kazety s náplňou.
      
         Posudzovanie a overovanie: Žiadateľ predloží vyhlásenie o zhode s týmto kritériom. Žiadateľ predloží príslušnému úradu kópiu informácií pre používateľa. Žiadateľ poskytne návod na repasovanie a/alebo opätovné naplnenie kazety, prípadne dôkaz (t. j. jednu vzorku) o tom, že kazety boli repasované alebo opätovne naplnené na základe predloženého návodu.
      
         Kritérium 11:   Požiadavka spätného odberu toneru a/alebo kazety s atramentovou náplňou
      
      Žiadateľ ponúkne používateľom systém spätného odberu, aby mohli vrátiť osobne alebo poštou tonerové a/alebo atramentové moduly a nádoby na toner a/alebo atrament dodané alebo odporúčané žiadateľom na použitie v danom produkte tak, aby sa tieto moduly a nádoby mohli opätovne použiť a/alebo recyklovať, pričom prioritné má byť ich opätovné použitie. To platí aj pre nádoby na zachytávanie zvyškov toneru.
      Túto úlohu môžu zmluvne zabezpečovať tretie strany, ktorým sa poskytne návod na správne zaobchádzanie so zvyškami toneru. Časti a súčasti produktu, ktoré nie sú recyklovateľné, je potrebné správne zneškodniť. Moduly a nádoby na náplň spätne odoberie príslušné špecializované pracovisko, ktoré určí žiadateľ. Dokumentácia k produktu obsahuje podrobné informácie o spôsobe spätného odberu.
      
         Posudzovanie a overovanie: Príslušnému orgánu, ktorý značku udeľuje, žiadateľ predkladá ním podpísané vyhlásenie alebo zmluvne poverenou treťou stranou o tom, že používateľom bol ponúknutý systém spätného odberu tonerových a/alebo atramentových modulov a nádob na toner a/alebo atrament a že tento spotrebný materiál sa zbiera a ďalej posiela na opätovné použitie a/alebo recykláciu.
      
         Kritérium 12:   Látky v kazetách s atramentovou náplňou a v toneroch
      
      
                  a)
               
               
                  Do tonerov a atramentových náplní (vrátane náplní s tuhým atramentom) dodávaných alebo odporúčaných žiadateľom na použitie v danom produkte sa nesmú pridávať látky, ktorých zložkami sú: ortuť, kadmium, olovo, nikel alebo zlúčeniny šesťmocného chrómu. Výnimkou sú komplexné zlúčeniny niklu s vysokou molekulovou hmotnosťou používané ako farbivá. Kontamináciu produktu ťažkými kovmi ako kobalt a oxidy niklu v priebehu výrobného procesu je potrebné obmedziť do takej miery, ako je to technický možné a ekonomicky dostupné.
               
            
                  b)
               
               
                  V toneroch a atramentových náplniach dodávaných alebo odporúčaných výrobcom na použitie v danom produkte sa nesmú použiť azofarbivá, ktoré môžu uvoľňovať karcinogénne aromatické amíny uvádzané v zozname aromatických amínov v prílohe XVII k nariadeniu (ES) č. 1907/2006.
               
            
                  c)
               
               
                  Do atramentových náplní dodávaných alebo odporúčaných výrobcom na použitie v danom produkte sa ako aktívne biocídy môžu pridávať iba tie látky, ktoré sú v zozname tzv. existujúcich látok v prílohe II k nariadeniu Komisie (ES) č. 2032/2003 (9).
               
            
         Posudzovanie a overovanie: Žiadateľ predkladá vyhlásenie o tom, že produkt spĺňa tieto požiadavky. Príslušnému orgánu, ktorý značku udeľuje, predkladá aj vyhlásenie o zhode podpísané dodávateľom(-mi) atramentových náplní a tonerov spolu s kópiami príslušných kariet bezpečnostných údajov vzťahujúcich sa na materiály a látky.
      INÉ KRITÉRIÁ
      
         Kritérium 13:   Obaly
      
      Ak sa na konečné balenie používajú kartónové škatule, musia byť vyrobené aspoň z 80 % recyklovaného materiálu.
      Ak sa na konečné balenie používajú plastové vrecia, musia byť vyrobené aspoň zo 75 % recyklovaného materiálu alebo musia byť biologicky rozložiteľné, prípadne kompostovateľné v súlade s vymedzeniami uvedenými v norme EN 13432 alebo rovnocennej norme.
      
         Posudzovanie a overovanie: Žiadateľ predkladá príslušnému orgánu vyhlásenie o tom, že produkt spĺňa tieto požiadavky, a takisto kópie špecifikácií materiálov od dodávateľov obalového materiálu. Predmetom tohto kritéria je iba primárny obal, ako je vymedzený v smernici Európskeho parlamentu a Rady 94/62/ES (10).
      
         Kritérium 14:   Záruka, garancia opráv a dodania náhradných dielov
      
      Žiadateľ poskytne minimálne päťročnú záruku na opravu alebo výmenu.
      Žiadateľ zabezpečí jednak dodávku náhradných dielov a dostupnosť infraštruktúry potrebnej na opravu zariadenia najmenej 5 rokov od ukončenia výroby daného modelu, ako aj to, že používatelia budú informovaní o dostupnosti náhradných dielov v záručnej dobe. Toto ustanovenie sa nevzťahuje na prípad neodvrátiteľných a dočasných okolností, ktoré výrobca nemôže ovplyvniť, ako sú napr. prírodné katastrofy.
      
         Posudzovanie a overovanie: Žiadateľ predkladá príslušnému orgánu vyhlásenie o zabezpečení záručných opráv a dodávky náhradných dielov a príslušnému orgánu, ktorý značku udeľuje, predkladá vzorky letáku s informáciami o produkte a záručných podmienok. Žiadateľ tiež môže poskytovať náhradné diely na svoj produkt prostredníctvom tretích strán.
      
         Kritérium 15:   Informácie pre používateľa
      
      Žiadateľ informuje používateľa vo všetkých jazykoch krajín, v ktorých produkt uvádza na trh, o týchto skutočnostiach:
      
                  a)
               
               
                  Vplyv spotreby papiera na životné prostredie
                  V návode na použitie produktu sa uvedie toto oznámenie:
                  „Spotreba papiera je hlavným vplyvom tohto produktu na životné prostredie počas jeho životnosti. Čím menej papiera sa použije, tým menší je celkový vplyv na životné prostredie počas jeho životnosti. Odporúča sa používať obojstrannú tlač a využiť funkciu tlače viacerých strán na jeden hárok papiera.“
               
            
                  b)
               
               
                  Hluk
                  Ak nameraná hodnota hladiny akustického výkonu hodnoteného váhovým filtrom A prekračuje hodnotu 63,0 dB(A), uvedie sa v návode na použitie produktu toto oznámenie:
                  „Emisie hluku LWAd tohto zariadenia prekračujú hodnotu 63,0 dB(A), preto nie je vhodné zariadenie používať v miestnostiach, v ktorých ľudia vykonávajú prevažne intelektuálny druh práce. Toto zariadenie je potrebné umiestniť do osobitnej miestnosti z dôvodu jeho emisií hluku.“
               
            
                  c)
               
               
                  Kazety s atramentom a tonerom
                  V návode na použitie produktu sa uvedie toto oznámenie:
                  „Kazety s náplňou v tomto zariadení sú vhodné na opätovné použitie. Odporúča sa opätovne použiť kazety s náplňou, a tým ušetriť zdroje.“
                  Okrem toho sa na obale kazety s náplňou (OEM) odporúčanej na použitie zrozumiteľne uvedie výťažnosť kazety a výdatnosť počtu kópií na jednu náplň.
                  Kritérium 15 písm. c) sa nevzťahuje na zobrazovacie zariadenia bez kaziet s náplňou.
               
            
                  d)
               
               
                  Buď ako osobitná časť užívateľskej príručky v písomnej podobe, alebo na webových stránkach výrobcu v digitálnej podobe sa uvedie návod s inštrukciami, akým spôsobom čo najviac zvýšiť ekologické parametre daného zobrazovacieho zariadenia (opis funkcií zaobchádzania s papierom, opis funkcií ovplyvňovania energetickej účinnosti, zaobchádzania s produktom a so všetkým spotrebným materiálom, ako sú kazety s atramentom a/alebo tonerom, po skončení ich životnosti). Táto osobitná časť užívateľskej príručky obsahuje aj celkové percento recyklovaných a opätovne použitých zložiek vzhľadom na hmotnosť produktu.
               
            
                  e)
               
               
                  Recyklovaný papier
                  V návode na použitie produktu sa uvedie toto oznámenie:
                  „Tento produkt je vhodný na použitie recyklovaného papiera vyrobeného zo 100 % recyklovaného papiera.“
               
            
         Posudzovanie a overovanie: Žiadateľ predkladá príslušnému orgánu, ktorý značku udeľuje, vyhlásenie o tom, že produkt spĺňa tieto požiadavky, spolu s dôkazmi o požadovaných informáciách pre používateľa v podobe kópie brožúry alebo návodu, v ktorom sú tieto informácie uvedené. Príslušnému orgánu, ktorý značku udeľuje, predkladá aj kópiu návodu na použitie. Tento manuál je voľne dostupný na webových stránkach výrobcu.
      
         Kritérium 16:   Informácie uvádzané na environmentálnej značke EÚ
      
      Nepovinná značka s textovým poľom obsahuje tento text:
      
                  a)
               
               
                  Zariadenie s efektívnou spotrebou papiera.
               
            
                  b)
               
               
                  Vysoká energetická účinnosť.
               
            
                  c)
               
               
                  Minimálny obsah nebezpečných látok.
               
            Usmernenia týkajúce sa použitia nepovinnej značky s textovým poľom nájdete v usmerneniach týkajúcich sa používania loga environmentálnej značky EÚ („Guidelines for the use of the EU Ecolabel logo“) na webovej stránke:
      http://ec.europa.eu/environment/ecolabel/documents/logo_guidelines.pdf
      
         Posudzovanie a overovanie: Žiadateľ predkladá vzorku zobrazovacieho zariadenia so značkou spolu s vyhlásením o zhode s týmto kritériom.
      
         (1)  https://energystar.gov/products/specs/node/148
      
         (2)  Len v prípade elektrografickej (EP) tlače.
      
         (3)  Zoznam „identifikovaných VOC látok“ v meracej metóde je uvedený v kritériách Blue Angel Ral UZ 171 z júla 2012, príloha S – M, kapitola 4.5.
      
         (4)  http://www.blauer-engel.de/en/products_brands/vergabegrundlage.php?id=259
      
         (5)  Ú. v. EÚ L 396, 30.12.2006, s. 1.
      
         (6)  Ú. v. EÚ L 353, 31.12.2008, s. 1.
      
         (7)  Ú. v. ES 196, 16.8.1967, s. 1.
      
         (8)  http://echa.europa.eu/chem_data/authorisation_process/candidate_list_table_en.asp
      
         (9)  Ú. v. EÚ L 307, 24.11.2003, s. 1.
      
         (10)  Ú. v. ES L 365, 31.12.1994, s. 10.